Tazez tad- Dinja alternattivi # 2 Bremen , 14 - 20 ta' Ġunju : It- Tazza tad- Dinja tar- robots " Kemm huma ħelwin . . . imma boloh ! " Fil- każ taċ- ċess suppost li b' xi mod irnexxa l- esperiment meta Kasparov tilef il- logħba kontra l- " Big Blue " . Kemm huwa probabbli però tali żvilupp fil- kamp ta' sports tat- tip tal- futbol ? Min żar ir- Robocup ta' Bremen issa matul it- Tazza tal- plejers umani u għex din l- esperjenza li tfakkar aktar f' xirja high - tech milli f' avveniment sportiv , induna kemm għadha twila t- triq . " Kien hemm wieħed resaq tlikki tlikki lejn il- ballun , refa' riġlu biex jixxutja . . . u waqa' ma' l- art ! U mbagħad il- gowlkiper għamel l- istess , " qal it- tifel . It- tifla ta' maġenbu kellha żżomm żaqqha bid- daħk . " Kemm huma ħelwin . . . imma boloh ! " ikkumentat hi . Xorta waħda min ma jiddejjaqx jaqra aktar tagħrif dwar l- istorja ta' tentattivi bħal dan u l- istat attwali ta' l- iżvilupp tekniku , jinduna li dan l- aħħar sar progress kbir ħafna . Dażgur li l- plejers tal- ħadid u tal- plastik jaqgħu ma' l- art aktar drabi anki minn Ronaldo stess , imma l- aqwa minnhom tgħallmu jqumu weħidhom . Dan biss diġà hu suċċess enormi fil- kamp ta' l- intelliġenza artifiċjali . Waqt li l- kategorija ta' l- umanoidi kif ukoll il- klieb ħelwin ta' dik tat- tetrapodi jiġbdu l- aktar is- simpatija u l- interess tal- pubbliku , l- aħjar logħob naturalment jintlagħab fil- kategoriji l- oħrajn , li jqajmu interess wisq ikbar fost it- timijiet umani ( gruppi ta' studenti universitarji u riċerkaturi f' diversi istituti tekniċi ) li fasslu u ħejjew dawk robotiċi : is- small sized league u l- middle sized league fejn diversi kaxex żgħar bir- roti jiġru wara l- ballun b' ħeffa u effiċenza li ġġagħlek tistagħġeb . Ħoloq : Bloggata ta' Maria - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .